ועדת החקירה האזרחית לאסון ה-7.10

ועדת החקירה האזרחית לאסון ה־7.10 היא ועדה שהקימו ארגונים אזרחיים של נפגעי מלחמת חרבות ברזל, לחקר התנהלות הממשלה וכוחות הביטחון במתקפת הפתע על ישראל ב־7 באוקטובר 2023 ובאירועים קודמים שהיוו את התשתית למחדלים הביטחוניים. ועדת החקירה האזרחית פועלת כתחליף לוועדת חקירה ממלכתית. מאחר שהיא לא הוקמה על ידי גוף רשמי, אין לה סמכויות הנתונות לוועדה ציבורית, דוגמת כפיית זימון לגביית עדות. עם זאת, חלק מבקשות הזימון ששלחה לאישי ציבור נענו בחיוב. בנוסף, לא מובא בה מידע מסווג, והיא כפופה לצנזורה הצבאית. לאחר חודשי מלחמה, קראו אישים רבים להקמת ועדת חקירה ממלכתית לחקר אירועיה. הצעת החלטה שהגיש השר בני גנץ למזכירות הממשלה במאי 2024, לא אושרה. ביוני פרסמה היועצת המשפטית לממשלה גלי בהרב מיארה חוות דעת שבה קבעה כי יש לפעול להקמת ועדה מסוג זה ללא שהות וכי על הרשות המבצעת להימנע מלהתערב בוועדה או לקבוע את אופיה. גופים שונים קראו להקמת הוועדה בשל חשיבות חקר הגורמים שהביאו למחדל, האיום בהוצאת צווי מעצר כנגד ראש הממשלה בנימין נתניהו ושר הביטחון יואב גלנט בבית הדין הבינלאומי בהאג, וניהול המשא והמתן לשחרור החטופים הישראלים ברצועת עזה. ב־15 ביולי 2024 הגישו 84 נבחרי ציבור לשעבר עתירה לבג"ץ בכדי שיורה על הקמת ועדת חקירה ממלכתית. ב־17 ביולי נדחתה הצעת חוק בנושא, שהגישה חברת הכנסת אורית פרקש-הכהן בשם סיעת המחנה הממלכתי. למחרת, ב-18 ביולי, הכריזו מספר ארגונים אזרחיים על הקמת ועדת חקירה אזרחית לאירועי 7 באוקטובר, במסיבת עיתונאים שקיימו בתל אביב. הארגונים האזרחיים השותפים להקמת הוועדה נוצרו עם תחילת המלחמה, ומייצגים נפגעים שונים. בין הארגונים: פורום "הקול שלהן" של הורי התצפיתניות מבסיס נחל עוז; ועד משפחות נרצחי מסיבות השבעה באוקטובר; ⁠"קומו!", ארגון תושבי עוטף ישראל בדרום ובצפון; "לובי 1701" ו⁠קיבוץ בארי. על פי מארגני הוועדה, הם הקימוה לאחר סירוב מתמשך של ממשלת ישראל השלושים ושבע להיענות לדרישת הציבור להקים ועדת חקירה ממלכתית, כפי שהוקמה לאחר מלחמת יום הכיפורים; ובשל החשש שלהם, שמא ועדת החקירה הממלכתית תוכפף לפוליטיקאים. השופט בדימוס גדעון גינת, שכיהן כסגן נשיא בתי המשפט המחוזיים בתל אביב ובחיפה, עמד בראשות הוועדה עד 18 באוגוסט 2024, ואז פרש עקב אילוצים אישיים. במקומו מונתה השופטת בדימוס ורדה אלשיך, שכיהנה כסגנית נשיא בית המשפט המחוזי בתל אביב. חברים בוועדה: מפכ"ל המשטרה לשעבר שלמה אהרונישקי ראש עיריית בית שאן לשעבר רפי בן שטרית תא"ל (מיל') יהודית גריסרו אלוף (מיל') איל בן ראובן פרופסור אסא כשר (השתתף עד ישיבת הוועדה ב-4 באוגוסט 2024) ראש מטה הוועדה הוא יועץ התקשורת עופר רוזנבאום. הוועדה האזרחית התכנסה לדיון הראשון ב-30 ביולי, ומאז היא מכונסת במתחם מיוחד שנבנה באקספו תל אביב במשך שלושה ימים בשבוע. דיוני הוועדה פתוחים לקהל הרחב. פרוטוקולים והקלטות של עדויות מוצגות באתרה הרשמי. הציבור הוזמן להעביר עדויות לשמיעת הוועדה. חבריה הצהירו כי יסיימו את פעילותה לאחר הקמת ועדת חקירה ממלכתית והם יגישו אליה דו"ח שיסכם את פעילותה. בפני הוועדה העידו ראש הממשלה לשעבר אהוד אולמרט; חיים רמון, לשעבר המשנה לראש הממשלה; אביגדור ליברמן לשעבר שר האוצר, הביטחון והחוץ; גדעון סער לשעבר שר הפנים. ראש האופוזיציה יאיר לפיד העיד, בעדותו שגובתה במסמכים, כי באוגוסט 2023 קיבל יחד עם ראש הממשלה אזהרות חסרות תקדים מראש השב"כ על ההשלכות הביטחוניות של הרפורמה המשפטית שמובילה ממשלת נתניהו. עוד העידו אלוף (מיל') ישראל זיו, לשעבר מפקד אוגדת עזה; אלוף במיל' יאיר גולן, לשעבר סגן הרמטכ"ל; תא"ל (מיל') זאב צוק-רם, לשעבר ראש רשות החירום הלאומית; חיים ילין, שכיהן כראש המועצה האזורית אשכול; עמישב גנות, קצין במיל' בפיקוד דרום. בוועדה העידו גם הורים שכולים שילדיהם נרצחו בטבח בפסטיבל נובה. הוועדה האזרחית שלחה מכתבי זימון לבכירי הממשלה בבקשה לשמוע את עדותם, ובהם ראש הממשלה בנימין נתניהו; הרמטכ"ל הרצי הלוי; ראשי הממשלה הקודמים אהוד ברק, נפתלי בנט, ואהוד אולמרט; וכל שרי הביטחון החל משנת 2006. בפני הוועדה העיד ד"ר אודי לוי, לשעבר ראש יחידת צלצל במוסד. הוא טען שב-2012 שמע על החלטת נתניהו לאפשר לקטארים להכניס כסף לרצועת עזה במטרה לשקם אותה, בניגוד מוחלט לעמדתו ולעמדת ראש המוסד. בפני הוועדה העידו אייר חלבי וגפן ימין, ממקימות חמ"ל ההסעות האזרחי למגויסי צו 8. הן סיפרו כי יועצים של חברי כנסת פנו אליהן בבקשה שיקימו חמ"ל בכנסת, אבל בתנאי שלא יעבוד בשבת, כדי שלא לערער שלמות הקואליציה. אתר האינטרנט הרשמי של ועדת החקירה האזרחית לאסון ה-7.10 ועדת החקירה האזרחית לאסון ה-7.10, ברשת החברתית פייסבוק ועדת החקירה האזרחית לאסון ה-7.10, סרטונים בערוץ היוטיוב מתן וסרמן, ‏מפכ"ל לשעבר, שופט בדימוס ופרופ' ידוע: הוקמה ועדת חקירה אזרחית לאירועי 7 באוקטובר, באתר מעריב אונליין, 18 ביולי 2024 בר פלג, כמו במלחמה, גם ועדת החקירה האזרחית מנסה למלא את הוואקום שהותירה המדינה, באתר הארץ, 8 באוגוסט 2024 דוד סירקין, בלי סמכויות: הוקמה "ועדת חקירה אזרחית" למחדל 7 באוקטובר, "כל רגע", 18 ביולי 2024 מעריב אונליין, ‏אולמרט מאשים את אהוד ברק בהתחזקות חמאס: "חשב שיש סיכוי להסכם", באתר מעריב אונליין, 8 באוגוסט 2024 נועם (דבול) דביר, ראש הממשלה לשעבר אהוד אולמרט: "יבוא יום ונוער הגבעות יירה גם עלינו", באתר ישראל היום, 8 באוגוסט 2024 איליה יגורוב, ועדת החקירה האזרחית לאסון 7 באוקטובר: "היה כישלון מדיני, צבאי ומודיעיני", באתר ישראל היום, 30 ביולי 2024 פרוטוקול הוועדה מיום 30.7.24 (עמ' 103), באתר ועדת החקירה האזרחית לאסון ה-7.10, נכנס העד חיים ילין ← דבריו ודברי אייל בן ראובן, ‏11 באוגוסט 2024 (ארכיון) סולימאן מסוודה דקלה אהרן שפרן, הצעת גנץ: ועדת חקירה ממלכתית לאירועי 7 באוקטובר והמלחמה, באתר כאן – תאגיד השידור הישראלי, 26 במאי 2024 ניצן שפיר, ‏גנץ הגיש הצעת החלטה להקמת ועדת חקירה ממלכתית למלחמת "חרבות ברזל", באתר גלובס, 26 במאי 2024 דורש שגם החלטות הדרג המדיני ייבדקו: גנץ הניח הצעת החלטה להקמת ועדת חקירה ממלכתית, באתר ‏מאקו‏, 26 במאי 2024 טובה צימוקי, היועמ"שית לנתניהו: להקים ועדת חקירה ממלכתית עכשיו - הסיכונים דחופים, באתר ynet, 7 ביוני 2024 ד"ר דנה בלאנדר, ועדת חקירה ממלכתית קום תקום, באתר המכון הישראלי לדמוקרטיה, 07 ביולי 2024 אמיר אטינגר, עשרות נבחרי ציבור לשעבר הגישו עתירה להקמת ועדת חקירה ממלכתית לאירועי 7 באוקטובר, באתר ישראל היום, 15 ביולי 2024 הצעת חוק הקמת ועדת חקירה ממלכתית לאירועי 7 באוקטובר, התשפ"ד-2024, באתר הכנסת דקלה אהרן שפרן, אירועי 7 באוקטובר: הקואליציה הצביעה נגד הקמת ועדת חקירה ממלכתית, באתר כאן – תאגיד השידור הישראלי, 17 ביולי 2024; אמיר אטינגר, הקואליציה הפילה הצעת חוק לוועדת חקירה ממלכתית לאירוע 7 באוקטובר, באתר ישראל היום, 17 ביולי 2024 רועי רובינשטיין, "גם בימי מלחמה - הדין אותו דין": פעילים הקימו "ועדת חקירה אזרחית" ל-7/10, באתר ynet, 18 ביולי 2024 חן מענית, היועמ"שית: ועדת חקירה ממלכתית עשויה לבלום צווי מעצר מהאג; נתניהו: אין ודאות לכך, באתר הארץ, 15 באוגוסט 2024 במקום השופט בדימוס גדעון גינת: יו"ר חדשה לוועדת החקירה האזרחית, באתר ערוץ 7, 18 באוגוסט 2024 הושקה ועדת החקירה האזרחית לאסון ה-7.10, באתר News1 מחלקה ראשונה, 18 ביולי 2024 דוד סירקין, בלי סמכויות: הוקמה "ועדת חקירה אזרחית" למחדל 7 באוקטובר, באתר בחדרי חרדים, 18 ביולי 2024 רועי רובינשטיין, ועדת החקירה האזרחית הזמינה את נתניהו: "לשפוך אור על האירועים שהובילו ל-7/10", באתר ynet, 5 באוגוסט 2024 ועדת החקירה האזרחית לאסון ה-7.10 (2024-08-12), עדותו של ראה"מ לשעבר, אהוד אולמרט, נבדק ב-2024-08-20 חיים רמון, הדרך למחדל שבעה באוקטובר – עדותי בפני ועדת החקירה האזרחית, באתר "דיומא", 26 בספטמבר 2024 רועי רובינשטיין, ליברמן טוען: "אין תהליכים בקבינט, זה חותמת גומי של נתניהו", באתר ynet, 18 באוגוסט 2024 דפנה ליאל, ‏הפגישה עם מזכירו הצבאי של רה"מ והאזהרה שקיבל מראש השב"כ: לפיד מספר מה עמד מאחורי נאומו לפני המלחמה, באתר ‏מאקו‏, 29 באוגוסט 2024 נינה פוקס, אביו של נרצח בנובה העיד: "איבדנו את רון בלייב, בשידור חי", באתר ynet, 15 בספטמבר 2024 אריאל מונק, ועדת החקירה האזרחית לאסון ה-7.10 זימנה את כל שרי הביטחון מאז 2006, באתר חדשות מבזק לייב, ‏14 באוגוסט 2024 הבכיר לשעבר חשף: נתניהו לא התייעץ עם ראש המוסד לפני ההחלטה להכניס כסף לרצועת עזה, באתר ‏מאקו‏, 20 בספטמבר 2024 יפעת ראובן, שידור חוזר של המחדל: התחבורה הציבורית מושבתת בחג - ומגויסי החירום מחפשים טרמפים, באתר TheMarker‏, 4 באוקטובר 2024 יפעת ראובן, כשמשרד התחבורה לא זז במלחמה, ארגוני ההתנדבות הניעו את ההסעות לדרום, באתר TheMarker‏, 15 באוקטובר 2023